આ મે મહિનામાં મુંબઈમાં યોજાયેલી TEDX EVENT માં પાર્થે ગંજીફાનાં બાવન પત્તાંમાં ગણિત ઉમેરીને જાદુ કર્યો. એનાથી મિનિમમ ૧૦ વર્ષ મોટા હોય એવા બાર માનનીય સ્પીકર્સ અને ગેસ્ટને ઇન્વૉલ્વ કરી લાઇવ જાદુ બતાવ્યો. બાળપણથી જ સ્ટ્રૉન્ગ અવાજ અને ભરપૂર આત્મવિશ્વાસ ધરાવતો પાર્થ તેના આ ગુણોને કારણે જ વૉઇસઓવર આર્ટિસ્ટ પણ રહી ચૂક્યો છે અને તેને લૉન ટેનિસનો પણ ભરપૂર શોખ છે. ભણવાનું, પ્રોજેક્ટ્સ, એક્ઝામ્સ, રિસર્ચ અને સ્પોર્ટ્સ... હાઉ યુ મૅનેજ? એના જવાબમાં અત્યારે બે મહિના માટે ફાઇનૅન્શ્યિલ ફર્મમાં ટેક્નૉલૉજી ડેવલપમેન્ટ, ઍનૅલિસિસ કરતો પાર્થ કહે છે, ‘હું દિવસને અલગ-અલગ સેગમેન્ટમાં ડિવાઇડ કરતો. HSCનું ભણવાનું, ટૉફેલ વગેરેની તૈયારી; કૉલેજ જવાનું અને ટેનિસ રમવાનું એ મારી કમ્પલ્સરી દિનચર્યા બાદ વધેલા ટાઇમમાં હું એક જ વિષય પર ફોકસ કરતો. પ્રોજેક્ટ કરતો હોઉં તો એમાં, રિસર્ચ ચાલતું હોય તો એમાં, એ જ રીતે જાદુ અને બીજું બધું. હા, ફ્રેન્ડ્સને પણ અઠવાડિયામાં એક-બે વખત મળું અને રાત્રે થોડું સોશ્યલ મીડિયા પણ ખરું.’